**ՇՆՈՐՀԱՎՈՐԱԿԱՆ ՈՒՂԵՐՁ ԿԱՆԱՆՑ**

**ՄԻՋԱԶԳԱՅԻՆ ՕՐՎԱ ԱՌԹԻՎ**

Մարտի 8-ը Կանանց միջազգային օրն է, և հենց այսօրվանից մեկնարկում է կանանց խորհրդանշական միամսյակը Հայաստանում:

Սիրելի՛ կանայք, Մարտի 8-ն առաջնահերթ կանանց իրավունքների և իրավահավասարության օրն է: Մաղթում եմ ձեզ հաջողություններ աշխատանքում և ձեր բոլոր նախաձեռնություններում, ուզում եմ լինեք վստահ, որ տղամարդկանց համար միայն պատիվ ու հպարտություն է աշխատել իր գործին գիտակ կնոջ հետ:

Ուստի միշտ կատարելագործվեք, կրթվեք ու կանգնեք ձեզ արժանի բարձունքին. մեկամսյակը միայն հնարավորություն է ավելի շատ խոսելու ձեր դերի, ներուժի,հանճարի ու իմաստության մասին:

Այս ամենի կողքին մաղթում եմ անձնական երջանկություն, սեր, առողջություն, բարեկեցություն:

Կանայք կարող ուժ են մեր համայնքում, և ես վստահ եմ, որ բոլոր խնդիրների լուծումներին հասնում ենք հենց ձեր խորհուրդների, համայնքի հանդեպ սիրո և վստահության շնորհիվ:

Հարգանքով՝ Չարենցավան համայնքի ղեկավար Հակոբ Շահգալդյան